gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6592, del 23-08-2011 (2011/8456)

Notificació de la sentència dictada en el judici ordinari número 1443/2008.
---------------------------------------------------------------------------

### Dades del document

Número de DOGV
:   6592

Data del DOGV
:   23-08-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/8456


Organisme emissor
:   Jutjat d'Instrucció Número 1 d'Orihuela

Tipus de document
:   Edicte

Notificació de la sentència dictada en el judici ordinari número 1443/2008. [2011/8456]  
Judici verbal 001443/2008  
De: Comunitat de Propietaris Mil Palmeras Playa III.  
Procurador: Alberto Cánovas Seiquer.  
Contra: Kretz Eliette Odile i Roland Marcel Bloch.  
Procurador/a: -  
En aquest procediment verbal, seguit a instàncies de la Comunitat de Propietaris Mil Palmeras Playa III contra Kretz Eliette Odile i Roland Marcel Bloch, s'ha dictat la sentència, que, literalment, és com segueix:  
«Dispositiva  
Estime íntegrament la demanda presentada pel procurador el senyor Cánovas Seiquer, en nom i representació de la Comunitat de Propietaris Mil Palmeras Playa III, contra Kretz Eliette Odile i Roland Marcel Bloch, i condemne Kretz Eliette Odile i Roland Marcel Bloch, de forma conjunta, directa i solidària a pagar a la demandant la quantitat de dos mil cinc-cents quaranta-set euros amb setanta-nou cèntims d'euro, i els interessos legals des de la interposició de la demanda, que s'incrementaran en dos punts des que es notifique aquesta sentència, i a les costes d'aquest procediment.  
Mode d'impugnació: mitjançant un recurs d'apel·lació davant de l'Audiència Provincial d'Alacant (article 455 LECn). El recurs s'ha de preparar mitjançant un escrit que cal presentar en aquest Jutjat, dins el termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn). Així mateix, caldrà acreditar haver consignat com a dipòsit la quantitat de 50,00 euros en el compte de consignacions d'aquest Jutjat; sense aquest requisit no s'admetrà a tràmit el recurs interposat (disposició addicional 15a de la Llei Orgànica 6/85, del Poder Judicial, redactada de conformitat amb el que estableix l'apartat 19 de l'article 1 de la Llei Orgànica 1/09).  
Així mateix, si és el demandat condemnat el que interposa un recurs, ha d'acreditar que ha complit els requisits de l'article 449.4 de la Llei d'Enjudiciament Civil.  
Aquesta és la sentència, que pronuncie, mane i firme.  
La sentència anterior ha sigut donada, llegida i publicada pel magistrat jutge que la va dictar, mentre celebrava audiència pública en el mateix dia de la data, de la qual jo, el secretari judicial en done fe, a Orihuela, 24 de febrer de 2011.  
I atés que els demandats esmentats, Kretz Eliette Odile y Roland Marcel Bloch, es troben en parador desconegut, s'expedeix aquest edicte a fi que valga de notificació de forma deguda.  
  
Orihuela, 24 de febrer de 2011.- El secretari judicial: Alfonso Tormo Molina.
Diari Oficial de la Generalitat Valenciana


Sumari del DOGV 6660, del 28-11-2011 (2011/11508)

Notificació de la sentència dictada en el judici ordinari número 163/2007.
--------------------------------------------------------------------------

### Dades del document

Número de DOGV
:   6660

Data del DOGV
:   28-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11360


Organisme emissor
:   Jutjat de Primera Instància Número 1 de Dénia

Tipus de document
:   Edicte

Notificació de la sentència dictada en el judici ordinari número 163/2007. [2011/11193]  
Assumpte civil 000163/2007   
Part demandant: Construcciones Rodríguez Sevilla.  
Part demandada: Pilar Hasaj-Bergsma i Sandra Bergsma.   
En el judici a què es fa referència s'ha dictat la sentència que té la part dispositiva com segueix:   
«Dispositiva  
Estime aquesta demanda formulada pel procurador el senyor Barona Oliver, en la representació que exerceix de Construcciones Rodríguez Sevilla, SL, contra Pilar Hasaj-Bergsma i Sandra Bergsma, rebel, i condemne Pilar Hasaj-Bergsma i Sandra Bergsma a pagar a Construcciones Rodríguez Sevilla, SL, la quantitat de 37.080 euros, més els interessos corresponents, i també a pagar les costes processals.   
  
Notifiqueu aquesta resolució a les parts, i feu-los saber que s'hi pot interposar un recurs d'apel·lació per a l'Audiència Provincial d'Alacant, que hauran de presentar en aquest Jutjat dins del termini de cinc dies des de la notificació en la forma establida en l'article 457 de la Llei d'Enjudiciament Civil.   
Aquesta és la meua sentència, que jutjant en aquesta instància pronuncie, mane i firme».   
Atés que es desconeix el domicili o la residència actuals de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència a les demandades rebels en parador desconegut, Pilar Hasaj-Bergsma i Sandra Bergsma.  
  
Dénia, 18 de maig de 2009.- La secretària judicial: Ana Escrivá Crepo.
Diari Oficial de la Generalitat Valenciana


Sumari del DOGV 6507, del 26-04-2011 (2011/4795)

CORRECCIÓ d'errades de la Resolució de 14 de març de 2011, del president de l'Institut de la Petita i Mitjana Indústria de la Generalitat Valenciana (IMPIVA), per la qual es fa pública la dotació pressupostària definitiva per a l'exercici 2011 prevista en la Resolució d'11 de març de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes del II Pla de Competitivitat de l'Empresa Valenciana (PCEV) per als exercicis 2010 i 2011, i es modifica el marc normatiu i la composició de la comissió.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6507

Data del DOGV
:   26-04-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/4795


Data del document
:   26-04-2011

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Correcció d'errades

Correcció d'errades

 Descriptors 

:   * ajuda pública

CORRECCIÓ d'errades de la Resolució de 14 de març de 2011, del president de l'Institut de la Petita i Mitjana Indústria de la Generalitat Valenciana (IMPIVA), per la qual es fa pública la dotació pressupostària definitiva per a l'exercici 2011 prevista en la Resolució d'11 de març de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes del II Pla de Competitivitat de l'Empresa Valenciana (PCEV) per als exercicis 2010 i 2011, i es modifica el marc normatiu i la composició de la comissió. [2011/4795]  
  
S'ha observat una errada en la publicació de la resolució esmentada (DOCV núm. 6496, de 06.04.2011), per la qual cosa cal fer la correcció següent.  
  
A l'article 1, publicació de dotació pressupostària,   
  
On diu:  
«Es fa pública la dotació pressupostària per a 2011 del II Pla de Competitivitat de l'Empresa Valenciana (PCEV) aprovat per la Resolució d'11 de març de 2010, del president de l'IMPIVA, en una quantitat equivalent a 21.938.321 euros a càrrec de la línia pressupostària T6508000»;  
  
Ha de dir:  
«Es fa pública la dotació pressupostària per a 2011 del II Pla de Competitivitat de l'Empresa Valenciana (PCEV) aprovat per la Resolució d'11 de març de 2010, del president de l'IMPIVA, en una quantitat equivalent a 76.716.732 euros a càrrec de la línia pressupostària T6508000».
Diari Oficial de la Generalitat Valenciana


Sumari del DOGV 6517, del 10-05-2011 (2011/5069)

Informació pública de la declaració d'interés comunitari relativa a una activitat terciària d'establiment hoteler i de restauració, al terme municipal de Benafer. Expedient número RLN-7369/0296 Benafer.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6517

Data del DOGV
:   10-05-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/5069


Data del document
:   06-04-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Benafer
    * pla d'urbanisme

Informació pública de la declaració d'interés comunitari relativa a una activitat terciària d'establiment hoteler i de restauració, al terme municipal de Benafer. Expedient número TBJ-5666/0296 Benafer. [2011/5069]  
Clara Nora Ruiz Vela ha sol·licitat declaració d'interés comunitari per a una atribució d'ús i aprofitament en sòl no urbanitzable, relativa a una activitat terciària d'establiment hoteler i de restauració (expedient 2010/0296), al terme municipal de Benafer, ubicada al paratge de San Roque, polígon 5, parcel·les 217, 218 i 219.  
  
De conformitat amb el que disposa l'article 37.2.a de la Llei 10/2004, de 9 de desembre, de la Generalitat Valenciana, sobre Sòl No Urbanitzable, una vegada admesa a tràmit la sol·licitud, s'obri informació pública durant el termini de vint dies hàbils comptadors a partir de l'endemà de la publicació d'aquest anunci en el Diari Oficial de la Comunitat Valenciana, en el qual els interessats poden consultar l'expedient de declaració d'interés comunitari, l'estudi d'integració paisatgística i formular per escrit les observacions que estimen pertinents, a les oficines del Servei Territorial d'Urbanisme de la Conselleria de Medi Ambient, Aigua, Urbanisme i Habitatge, av. del Mar, núm. 16, planta primera, de Castelló de la Plana.  
La qual cosa es fa pública per a general coneixement.  
  
Castelló de la Plana, 6 d'abril de 2011.- El director general d'Urbanisme: Juan Giner Corell.
Diari Oficial de la Generalitat Valenciana


Sumari del DOGV 6461, del 16-02-2011 (2011/1779)

Informació pública de la modificació puntual número 59 del Pla General d'Ordenació Urbana.
------------------------------------------------------------------------------------------

### Dades del document

Número de DOGV
:   6461

Data del DOGV
:   16-02-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/1779


Data del document
:   14-02-2011

Organisme emissor
:   Ajuntament de Paterna

Tipus de document
:   Anunci

Descriptors 

:   * Paterna
    * pla d'urbanisme
    * administració local

Informació pública de la modificació puntual número 59 del Pla General d'Ordenació Urbana. [2011/1779]  
El Ple d'este Ajuntament, en la sessió ordinària celebrada el passat dia 31 de gener de 2011, va acordar sotmetre a informació pública la modificació puntual número 59 del Pla General d'Ordenació Urbana, que té per objecte modificar l'ús de la parcel·la municipal D, ubicada a l'àmbit del Pla Especial d'Usos de la Universitat, disposant sobre esta el destí dotacional escolar públic, i al mateix temps variar el caràcter demanial de la parcel·la urbana dotacional SED-1 del sector 4, des de el seu destí actual dotacional escolar públic a dotacional escolar de titularitat privada.  
El que es publica per a general coneixement i efectes, advertint de la possibilitat de formular al·legacions, per termini d'un mes, comptador des de la publicació d'este edicte en el Diari Oficial de la Comunitat Valenciana, d'acord amb el que establix l'article 83.2.a de la Llei 16/2005, Urbanística Valenciana.  
Paterna, 14 de febrer de 2011.- L'alcalde: Lorenzo Agustí Pons.
Diari Oficial de la Generalitat Valenciana


Sumari del DOGV 6494, del 04-04-2011 (2011/3631)

Correcció d'errades de la Resolució de 21 de març de 2011, del director general de GTP, per la qual es modifiquen les dates de presentació d'ofertes i obertura de pliques, de la licitació E10/24, per a la concessió d'obra pública per a la construcció, conservació i manteniment de les obres del tram comú de les línies 1 i 2 del sistema tramviari d'Alacant, inclosa l'estació intermodal.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6494

Data del DOGV
:   04-04-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/3631


Data del document
:   28-03-2011

Organisme emissor
:   Ens Gestor de la Xarxa de Transport i de Ports de la Generalitat

Tipus de document
:   Correcció d'errades

Correcció d'errades

 Descriptors 

:   * contracte administratiu

Correcció d'errades de la Resolució de 21 de març de 2011, del director general de GTP, per la qual es modifiquen les dates de presentació d'ofertes i obertura de pliques, de la licitació E10/24, per a la concessió d'obra pública per a la construcció, conservació i manteniment de les obres del tram comú de les línies 1 i 2 del sistema tramviari d'Alacant, inclosa l'estació intermodal. [2011/3631]  
  
Detectat un error en la publicació del Diari Oficial de la Comunitat Valenciana número 6488, de data 25 de març de 2011, corresponent a la contractació de la concessió d'obra pública per a la construcció, conservació i manteniment de les obres del tram comú de les línies 1 i 2 del sistema tramviari d'Alacant, inclosa l'estació intermodal, en el qual consta la data de presentació d'ofertes, el dies 7 d'abril de 2011 a les 14.00 hores, i data d'obertura de pliques 20 de juny de 2011, a les 12.00 hores, s'informa que les dates correctes són: de presentació d'ofertes, el dies 7 de juny de 2011 a les 14.00 hores, i data d'obertura de pliques 20 de juliol de 2011, a les 12.00 hores.  
El que es notifica als efectes oportuns.  
  
València, 28 de març de 2011.- El director general: Antonio Carbonell Pastor.
Diari Oficial de la Generalitat Valenciana


Sumari del DOGV 6548, del 21-06-2011 (2011/6945)

Nomenament de funcionaris de carrera com a agents del cos de la policia local.
------------------------------------------------------------------------------

### Dades del document

Número de DOGV
:   6548

Data del DOGV
:   21-06-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/6945


Data del document
:   14-06-2011

Organisme emissor
:   Ajuntament de Manuel

Tipus de document
:   Resolució

Anàlisi jurídica

 Descriptors 

:   * Manuel
    * funcionari

Nomenament de funcionaris de carrera com a agents del cos de la policia local. [2011/6945]  
Mitjançant Resolució de l'Alcaldia, de data 18 de maig de 2011, després del desenvolupament i superació de les proves selectives, s'han nomenat com a funcionaris de carrera de l'Ajuntament de Manuel, denominació agent del cos de la policia local, grup C1, escala d'administració especial, subescala serveis especials, classe policia local i els seus auxiliars, escala bàsica:  
- David Martínez Gemar, con NIF 48555696J.  
- Eliseo Garrigues Garrido, con NIF 33180568K.  
  
La qual cosa es fa pública en compliment del que preveu l'article 62 de la Llei 7/2007, de 12 d'abril, de l'Estatut Bàsic de l'Empleat Públic, article 58 de la Llei 10/2010, de 9 de juliol, de l'Ordenació i Gestió de la Funció Pública Valenciana i article 11 del Decret 33/1999, de 9 de març, del Consell de la Generalitat Valenciana.  
  
Manuel, 14 de juny de 2011.- L'alcalde: José Cambra Bueno.
Diari Oficial de la Generalitat Valenciana


Sumari del DOGV 6643, del 03-11-2011 (2011/10291)

Notificació de la sentència dictada en el judici verbal número 1358/2010.
-------------------------------------------------------------------------

### Dades del document

Número de DOGV
:   6643

Data del DOGV
:   03-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10310


Organisme emissor
:   Jutjat de Primera Instància Número 11 de València

Tipus de document
:   Edicte

Notificació de la sentència dictada en el judici verbal número 1358/2010. [2011/10044]  
Judici verbal 001358/2010  
Demandant: Bancaixa.  
Procuradora: Onofre Marmaneu Laguia  
Demandat: Luis Figueras Alcaraz.  
Procurador/a: -  
Inmaculada Ripollés Martínez, secretària del Jutjat de Primera Instància número 11 de València, faig saber:  
Que en el procés de judici verbal 001358/2010, seguit en aquest Jutjat a instàncies de Bancaixa contra Luis Figueras Alcaraz, en parador ignorat, s'ha dictat la Sentència de data 14 de setembre de 2011, que té l'encapçalament i la dispositiva que, literalment, són com segueix:  
«Sentència número 000204/2011  
Jutgessa que la dicta: M.ª Isabel Tena Franco.  
Lloc: València.  
Data: 14 de setembre de 2011.  
Part demandant: Bancaixa.  
Advocat: José Leopoldo Llop Mestre.  
Procuradora: Onofre Marmaneu Laguia  
Part demandada: Luis Figueras Alcaraz.  
Objecte del judici: reclamació d'una quantitat.  
Dispositiva  
Estime la demanda presentada per Bancaixa contra Luis Figueras Alcaraz, rebel, i condemne Luis Figueras Alcaraz a pagar a la part actora la suma de 5.422,56 euros, més els interessos pactats.  
Pel que fa a les costes, pertoca imposar-les a la part demandada.  
Comuniqueu aquesta resolució a les parts i feu-los saber que no és ferma, i que s'hi pot interposar un recurs d'apel·lació dins del termini de cinc dies, davant d'aquest Jutjat, que substanciarà i resoldrà l'Audiència Provincial de València, segons que disposen els articles 455 i següents de la Llei d'Enjudiciament Civil. Per a admetre a tràmit el recurs caldrà acreditar, amb l'escrit d'interposició, que s'ha constituït prèviament el dipòsit de 50 euros, en el compte de dipòsits i consignacions obert en Banesto amb el número 4449 per a aquest Jutjat, que es tornarà si s'estima totalment o parcialment el recurs, i es perdrà si s'admet o confirma la resolució (disposició addicional 15a LO 1/2009).  
  
Aquesta és la sentència, que pronuncie, mane i firme».  
  
València, 3 d'octubre de 2011.- La secretària judicial: Inmaculada Ripolles Martínez.
Diari Oficial de la Generalitat Valenciana


Sumari del DOGV 6576, del 29-07-2011 (2011/7958)

RESOLUCIÓ de 8 de juliol de 2011, per la qual es fa públic el resultat del concurs per a la provisió d'una plaça de professorat contractat doctor en l'àrea de coneixement de dret administratiu del Departament de Dret Públic, convocat per Resolució del Rectorat de la Universitat Jaume I de Castelló de data 20 de desembre de 2010 (DOCV de 18 de gener de 2011).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6576

Data del DOGV
:   29-07-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/7958


Data del document
:   08-07-2011

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 8 de juliol de 2011, per la qual es fa públic el resultat del concurs per a la provisió d'una plaça de professorat contractat doctor en l'àrea de coneixement de dret administratiu del Departament de Dret Públic, convocat per Resolució del Rectorat de la Universitat Jaume I de Castelló de data 20 de desembre de 2010 (DOCV de 18 de gener de 2011). [2011/7958]  
D'acord amb la proposta formulada per la comissió de contractació constituïda per tal de jutjar el concurs públic per a la provisió de l'esmentada plaça, i després que la persona proposada haja acreditat que compleix els requisits a què al·ludeix l'article 15.2 de la normativa per al desenvolupament dels concursos d'accés a cossos de funcionariat docent universitari i dels concursos de selecció de professorat col·laborador i contractat doctor de la Universitat Jaume I.  
Aquest Rectorat, d'acord amb les competències conferides per la legislació vigent, resol:  
Contractar, en règim laboral amb caràcter indefinit, Marta Oller Rubert, amb DNI 04801244E, com a professora contractada doctora en l'àrea de coneixement de dret administratiu del Departament de Dret Públic.  
Contra aquesta resolució, que esgota la via administrativa, es pot interposar recurs contenciós administratiu, en el termini de dos mesos comptadors a partir de l'endemà de la publicació d'aquesta resolució en el Diari Oficial de la Comunitat Valenciana, davant el Jutjat Contenciós Administratiu de Castelló, d'acord amb els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i potestativament es pot interposar recurs de reposició en el termini d'un mes davant el rector, d'acord amb els articles 116 i 117 de la Llei 30/1992, segons la seua redacció modificada per la Llei 4/1999, de 13 de gener.  
  
  
Castelló de la Plana, 8 de juliol de 2011.- El rector: Vicent Climent Jordà.